บาทเปิด 35.00/04 บาทต่อดอลล่าร์ แนวโน้มแข็งค่า
เงินบาทเปิดตลาด 35.00/04 บาทต่อดอลล่าร์  แนวโน้มแข็งค่าจากแรงขายดอลล์-ลุ้นผลประชุมธนาคารกลางยุโรป ในสัปดาห์นี้
20 ก.ค. 2559

เงินบาทเปิดตลาด 35.00/04 บาทต่อดอลล่าร์  แนวโน้มแข็งค่าจากแรงขายดอลล์-ลุ้นผลประชุมธนาคารกลางยุโรป ในสัปดาห์นี้
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 35.00/35.04 บาท/ดอลลาร์ อ่อนค่าลงเล็กน้อยจากช่วงเย็นวันศุกร์ที่ปิดตลาดที่ระดับ 34.93/95 บาท/ดอลลาร์
สำหรับวันนี้เงินบาทมีโอกาสกลับมาแข็งค่าขึ้นหลังจากช่วงวันหยุดยาว ซึ่งอาจจะทำให้ลูกค้าที่เป็นฝั่ง Export  ทยอยขายดอลลาร์ออกมา ส่วนปัจจัยที่ต้องติดตามในสัปดาห์นี้ที่สำคัญคือ การประชุมธนาคารกลางยุโรป (ECB)
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 34.90-35.10 บาท/ดอลลาร์